
Ulica Otona Župančiča 1, 8340 Črnomelj; tel: 041 392 613 

E-naslov: mladi@kdc.si                                
Datum: 2. julij 2026
RAZPIS ZA FILMSKI TABOR KOLPA 2026
SPLOŠNE INFORMACIJE:

1. Razvojno informacijski center Bela krajina organizira 19. Filmski tabor Kolpa (FTK 2026).

2. FTK 2026 je namenjen učencem in dijakom slovenskih šol v starosti od 14 do 19 let.

3. FTK 2026 bo potekal od 24. do 26. avgusta 2026 v Prelesju v Poljanski dolini ob Kolpi 
(Bela krajina).

PREDMET JAVNEGA RAZPISA:

4. Udeleženci lahko sodelujejo v eni od delavnic:

· Filmska igra

· Filmski scenarij in režija

· Dokumentarni film

· Animirani film

5. Na tabor bomo sprejeli skupno največ 25 udeležencev. V posamezni delavnici pa bo lahko ustvarjalo največ do 8 udeležencev. Zadnji dan tabora bo namenjen filmski montaži posnetega materiala, zato so na tabor vabljeni tudi tisti, ki jih bolj zanima filmska montaža. 

MENTORJI NA FILMSKEM TABORU KOLPA 2026:

6. Delavnice bodo vodili priznani slovenski filmski strokovnjaki. Imena mentorjev in njihove opise bomo v juliju sproti objavljali na socialnih omrežjih (Facebook in Instagram) na profilu Kulturni dom Črnomelj.
IZBOR, DELO IN DRUŽENJE NA FTK 2026:

7. Pri sprejemu na FTK 2026 bodo v prednosti tisti, ki bodo v prijavnici izrazili interes za filmsko sodelovanje na taboru in izkazali svoje predhodne filmske izkušnje.

8. Udeleženci bodo nastanjeni v Turizmu na vasi Kapš, kjer bodo imeli odlične pogoje za delo.  
9. Med taborom bo možnost kopanja v Kolpi. Vsak večer bo organizirano druženje s komentiranim ogledom filmov na velikem platnu. 
STROŠKI SODELOVANJA:

10. Kotizacija za sodelovanje na FTK 2026 znaša 150 € in zajema bivanje, tri kakovostne obroke na dan (zajtrk, kosilo, večerja), ustvarjanje v delavnicah pod mentorstvom uveljavljenih slovenskih filmskih strokovnjakov, kopanje v reki Kolpi in večerni ogled filmov na velikem platnu.

11. Za organizacijo in stroške prevoza na tabor poskrbijo udeleženci sami.

OPREMA:

12. Razvojno informacijski center Bela krajina bo zagotovil kakovostno opremo za delo v filmskih delavnicah. Udeleženci lahko na tabor prinesejo svojo filmsko opremo (kamera, fotoaparat ipd.). Posedovanje filmske opreme ne bo pogoj za sprejem na tabor.
TRAJANJE RAZPISA, E-PRIJAVNICA IN VEČ INFORMACIJ:

13. Razpis traja od 2. julija do 2. avgusta 2026. Izpolnjene e-prijavnice pošljite do vključno nedelje, 2. avgusta 2026. Povezava do e-prijavnice: 
https://zik-crnomelj.eu/mkkm/prijavnica-ftk.html


14. O izboru na FTK 2026 vas bomo obvestili predvidoma do 10. 8. 2026.

15. Za več informacij pokličite na 041 392 613 ali pišite na mladi@kdc.si. 
Kontaktna oseba: Tadej Fink (organizator projekta).

Tadej Fink
organizator in koordinator kulturnih programov

